**คีโททิเฟน**

**ความแรง <> มิลลิกรัม ต่อ <> มิลลิลิตร**

**ชนิดยาน้ำเชื่อม**

**ชื่อการค้า <tradename>**

**(<ชื่อการค้า>)**

**1. ยานี้คือยาอะไร**

**1.1 ยานี้มีชื่อว่าอะไร**

* ยานี้มีชื่อว่า คี-โท-ทิ-เฟน (ketotifen)

**1.2 ยานี้ใช้เพื่ออะไร**

* ใช้รักษาอาการแพ้ เช่น โรคจมูกอักเสบจากภูมิแพ้ โรคตาแดงจากภูมิแพ้

**2. ข้อควรรู้ก่อนใช้ยา**

* 1. **ห้ามใช้ยานี้เมื่อไร**
* เคยแพ้ยานี้ หรือส่วนประกอบของยานี้
* หญิงอยู่ระหว่างให้นมลูก เพราะทำให้เกิดอันตรายต่อทารก
* เป็นโรคลมชัก
* กำลังกินยาลดน้ำตาลในเลือดชนิดรับประทาน เพราะอาจทำให้จำนวนเกล็ดเลือดลดลงและเลือดหยุดช้าได้

**2.2 ข้อควรระวังเมื่อใช้ยานี้**

**ให้ปรึกษาแพทย์หรือเภสัชกรในกรณีต่อไปนี้**

* กำลังตั้งท้อง หรือวางแผนจะตั้งท้อง
* เคยมีประวัติลมชัก
* อายุน้อยกว่า 2 ปี นอกจากแพทย์สั่ง
* กำลังใช้ยานี้ร่วมกับยา อาหาร สมุนไพร หรือผลิตภัณฑ์เสริมอาหารบางชนิด เพราะอาจมีผลต่อการรักษาหรือเกิดอันตรายได้ เช่น ยาต้านการแข็งตัวของเลือด ยาที่มีฤทธิ์กดระบบประสาทส่วนกลาง

**“แต่หากท่านไม่แน่ใจว่ามีภาวะหรือใช้ยาเหล่านี้อยู่
โปรดปรึกษาแพทย์หรือเภสัชกร”**

**3. วิธีใช้ยา**

**3.1 ขนาดและวิธีใช้**

* ควรใช้ยาตามคำแนะนำของแพทย์หรือเภสัชกรเท่านั้น เพราะขนาดและระยะเวลาในการใช้ยานี้ขึ้นอยู่กับชนิดและความรุนแรงของโรค
* กินยานี้พร้อมอาหาร

**3.2 หากลืมกินยาควรทำอย่างไร**

* กินยาทันทีที่นึกได้ แต่ถ้าใกล้เวลาของมื้อต่อไปให้รอกินยาของมื้อต่อไป ห้ามกินยาเพิ่มเป็น 2 เท่า

**3.3 ถ้ากินยานี้เกินขนาดที่แนะนำ ควรทำอย่างไร**

* + - ให้สังเกตอาการอย่างใกล้ชิด หากมีอาการผิดปกติที่รุนแรง  เช่น หัวใจเต้นเร็วผิดปกติ สับสน มีอาการชัก ไม่รู้สึกตัว ให้นำส่งโรงพยาบาลทันที

**4. ข้อควรปฏิบัติระหว่างใช้ยานี้**

* ระมัดระวังการขับขี่ยานยนต์ หรือทำงานกับเครื่องจักร หรือทำงานที่เสี่ยงต่อการพลัดตกจากที่สูง เพราะยานี้อาจทำให้ เพราะยานี้อาจจะทำให้เกิดอาการง่วงซึมได้
* หลีกเลี่ยงการดื่มเหล้าหรือเครื่องดื่มที่มีแอลกอฮอล์ระหว่างใช้ยานี้
* ห้ามหยุดยาเอง และให้กินยานี้อย่างต่อเนื่องตามคำแนะนำของแพทย์ หรือเภสัชกร
* ห้ามหยุด หรือลดปริมาณการใช้ยารักษาโรคหอบหืดชนิดอื่นที่กำลังใช้อยู่

**ข้อมูลยานี้เป็นข้อมูลโดยย่อ**

**หากมีข้อสงสัยให้ปรึกษาแพทย์หรือเภสัชกร**

**5. อันตรายที่อาจเกิดจากยา**

* 1. **อาการที่ต้องหยุดยาแล้วไปพบแพทย์ทันที**
* ลมพิษบวมที่ใบหน้าเปลือกตา ริมฝีปาก
* หน้ามืดเป็นลม แน่นหน้าอกหายใจลำบาก
* ผื่นแดงตุ่มพองผิวหนังลอก หรือมีจ้ำตามผิวหนัง
* ชัก กล้ามเนื้อเกร็งหรือกระตุกผิดปกติ
* ตัวเหลือง ตาเหลือง ปัสสาวะสีเข้มผิดปกติ

**“ให้หยุดยา แล้วไปพบแพทย์ทันที”**

* 1. **อาการที่ไม่จำเป็นต้องหยุดยา แต่ถ้ามีอาการรุนแรงให้ไปพบแพทย์ทันที**
* กระสับกระส่าย กระวนกระวาย
* นอนไม่หลับ
* เวียนหัว ง่วงซึม
* ปากแห้ง น้ำหนักขึ้น

**“ไม่จำเป็นต้องหยุดยา
แต่ถ้ามีอาการรุนแรงให้ไปพบแพทย์”**

**6. ควรเก็บยานี้อย่างไร**

* เก็บไว้ในบรรจุภัณฑ์เดิมตามที่ได้รับมา
* เก็บยาในที่แห้ง อย่าให้โดนแสงโดยตรง ควรเก็บที่อุณหภูมิไม่เกิน <ปรับตามทะเบียนยา> องศาเซลเซียส ไม่ควรเก็บยาในที่ร้อนหรือชื้น เช่น ในรถ ห้องน้ำ ห้องครัว
* เก็บยาให้พ้นมือเด็ก

**7. ลักษณะและส่วนประกอบของยา**

* **ลักษณะยา** <ลักษณะตามทะเบียนยา>
* **ตัวยาสำคัญ** คือ คีโททิเฟน
* **ส่วนประกอบอื่น** ได้แก่ <ส่วนประกอบตามทะเบียนยา>

**ผู้ผลิต** <ปรับตามทะเบียนยา>

**ผู้นำเข้า** <ปรับตามทะเบียนยา>

**ผู้แทนจำหน่าย** <ปรับตามทะเบียนยา>

เอกสารนี้ปรับปรุงครั้งล่าสุด ………….

**ศึกษาข้อมูลยาเพิ่มเติมทางเว็บไซต์ของ อย.**

<http://druglink.fda.moph.go.th/u1dr>... หรือ QR code
ที่เชื่อมมายังเว็บไซต์ของ อย.
<ปรับตามทะเบียนยา>